МИЛОРАД ЋОРОВИЋ

(1932‒2010)

А

кадемик Милорад Ћоровић рођен је 25. но­вем­­бра 1932. у Са­ра­јеву. Основну шко­лу, гим­н­азију и Средњу школу примијењених ум­је­т­ности за­вр­шио у родном граду. Студирао је у Бео­гра­ду, на Академији ликовних уметности (Од­­сек гра­­фика), у класи професора Бошка Карановића. На­­кон ди­пло­мирања (1959) вратио се у Сарајево, гдје је иза­бран за ре­довног професора сликарства, а ка­сни­је и за де­­кана но­воосноване Академије ликов­них ум­јет­но­сти. Уз пе­дагошки рад, стварао је зна­чајан ум­јет­нич­ки опус, ко­ји је на самосталним и за­је­дни­чким из­лож­­бама пред­став­љао домаћој и ино­страној јав­нос­ти.

Са босанско­хер­це­го­вач­ким и југословенским умјет­ницима излагао је на заједничким изложбама у галеријама Њујорка, Копенхагена, Бол­цана, Прага, Шћећина, Фросинонеа, Рима, Фераре, Фри­дрих­­с­хафена и Есе­на, и на тим изложбама његова дјела су увијек била запажена. Према рије­чима кри­ти­чара, имао је препо­знатљив ау­тор­ски, лични израз на гра­ници реализма и фан­тастике. Стварао је ко­ристећи посредна и непо­средна иску­ства ума и срца, једнако усмјерена и пре­ма прошлости и према будућности свијета. По­себно за­па­жен успјех постигао је самосталном изло­жбом у гале­рији Југо­сло­венског кул­тур­ног цен­тра 1989. у Паризу, гдје је излагао циклус великог фор­мата „Златна гра­на”. Прије рата 1992–1995. самостално је изла­гао у Са­ра­јеву 1964, 1966, 1970, 1973, 1979, 1986, 1990. и 1991; Бео­граду 1968, 1969, 1990; Коњицу 1985. године.

За сликарски рад добио је више признања. Прву награду освојио је већ по­­­слије завршне године студија на београдској Академији ликовних ум­ет­нос­ти, а најзначајније међу њима су Шестоаприлска награда града Сарајева и Два­де­сет­седмојулска награда СРБиХ.

Почетак рата 1992. дочекао је у родном граду, не могавши да га напусти све до краја 1993, када се привремено настанио у Београду. Већ 1994. имао је са­мос­тал­ну изложбу у Хенфилду (Њемачка), а 1995, уз друштвену по­дршку, учествује у оснивању Академије ликовних умјетности у Требињу. Ту је почео да ради као (пр­ви) декан и професор у својој сликарској класи. Плодове по­сљедњег сли­кар­ског опуса представио је јавности на само­стал­ним изло­жба­ма: у Ник­ши­ћу и Подгорици (1997), Будви (1998), Београду (1998. и 2005), Херцег Новом (1998. и 1999), Билећи, Бијељини и Требињу (1999), Бањој Луци (1999. и 2000). У његовом родном Сарајеву, 2000. године, одржана је изло­жба Ћоровићевих дјела *Острво Гомора* у Народном позоришту и ре­тро­спек­ти­­ва са око 100 цртежа и слика у Галерији „Ко­легијум арти­сти­кум”.

За дописног члана Академије наука и умјетности Републике Српске иза­бран је 27. јуна 1997, а за редовног 8. де­цем­бра 2006. године.

Академик Ћоровић преминуо је 10. априла 2010. у Касиндолу, Источна Ил­и­­­џа.

Савез општина источне Херцеговине, Удружење „Херцеговац” из Тре­би­ња и Српско просвјетно и културно друштво „Просвјета” из Билеће, 2011. године, обја­вили су монографију о Милораду Ћоровићу.

Удружење умјетника источне Херце­говине носи његово име.